sagorsarker/bangla-wikipedia huggingface dataset:
কামরাঙা শিম

কামরাঙা শিম (বৈজ্ঞানিক নাম: Psophocarpus tetragonolobus) বরবটি ও শিমের মতো লতা জাতীয় উদ্ভিদ। গাছের লতা, ফুল, পাতা, ফল, শিকড় সব অংশই খাওয়া যায়। পশ্চিম আফ্রিকা কামরাঙা শিমের আদি স্থান।
ফলের আকৃতি পাখা বা শিরা বিশিষ্ট কামরাঙা ফলের মতো দেখতে । এজন্য এই শিমের নামকরণ করা হয়েছে কামরাঙা শিম।
বরবটি বা শিমের মতো লতা গাছ। এ শিম চওড়ায় ২-৩ সেন্টিমিটার ও লম্বায় বেশি ২০ সেন্টিমিটার হয়। ১০-১৫ ফুট লম্বা হয় একটা পূর্ণাঙ্গ শিম গাছ। প্রতিটি গাছে ৪০-৫০টা ফল ধরে। যখন শিম শক্ত হয় তখনই সবজি হিসেবে খাওয়া যায় না। শিমে বীজ আসলে মটরশুঁটির মতো খাওয়া যায়। ফল ধরা শুরু হলে ৩ মাস পর্যন্ত কামরাঙা শিম সবজি সংগ্রহ করা যায়।
পশ্চিম আফ্রিকা হলো কামরাঙা শিমের আদি স্থান। কৃষি গবেষণা মতে এটি ভারত উপমহাদেশে প্রথমে চাষ শুরু হয়। কামরাঙা শিম আবাদ তুলনামূলকভাবে বেশি দক্ষিণ ও পূর্ব দক্ষিণ এশিয়ায়। এছাড়া পাপুয়া নিউগিনি, মিয়ানমার, মাদাগাস্কার, আমেরিকা ও অস্ট্রেলিয়ায় অনেক বছর আগে থেকেই এ শিমের চাষ হতো। সমুদ্র স্তর থেকে ১৫০০-২৫০০ ফুট উচ্চতায় এ সবজি চাষের বেশি উপযোগী তাই পার্বত্য অঞ্চলে কামরাঙা শিমের চাষাবাদ বেশি। অতি আর্দ্রতা-উষ্ণ আবহাওয়া চাষের জন্য বেশি উপযোগী। কামরাঙা শিমের চাষে পানির প্রয়োজনীয়তা কম তাই শুকনা এলাকায় চাষের বেশি হয় এ শিম। জমিতে নাইট্রোজেন যোগ করে এ সবজির চাষ। 
কামরাঙা শিমে প্রোটিন অনেক বেশি। বীজে সয়াবিনের মতো প্রোটিন থাকে (৩০-৩৯%)। আরও আছে মিনারেলস, কার্বোহাইড্রেট, ফ্যাট। কার্বোহাইড্রেট ও সোডিয়ামের পরিমাণ বেশি থাকে ও কোলেস্টেরল থাকে না। ক্যালসিয়ামের উপস্থিতি এতে খুব বেশি। শিকড়েও প্রচুর প্রোটিন থাকে। টিউবার বা শিকড়ে প্রোটিনের উপস্থিতি প্রায় ২০%। অনেক হারবাল মেডিসিন উপাদান হিসেবে ব্যবহার করা হয়। কামরাঙা শিম পুষ্টিগুণ সমৃদ্ধ ‘ফডার’ হিসেবে ব্যবহার হয়ে থাকে। লিগুমিনাস দলীয় ফসল হওয়ার কারণে জমির স্বাস্থ্য রক্ষা করে।
হাজিগড় রেলওয়ে স্টেশন

হাজিগড় রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। হাজিগড় রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় দুর্গাপুর এক্সপ্রেসওয়ে, চেরাগ্রাম, হাজিগড় এ অবস্থিত। স্টেশনটি হাজিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। হাজিগড় রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
পড়তে জানে এমন এক মজুরের প্রশ্ন

পড়তে জানে এমন এক মজুরের প্রশ্ন (১৯৩৫) জার্মান কবি বের্টোল্ট ব্রেশ্‌ট (১৮৯৮-১৯৫৬) এর একটি কবিতা। কবিতাটি বাংলায় অনুবাদ করেছিলেন কবি শঙ্খ ঘোষ। মূল কবিতাটির নাম ছিল "Fragen eines lesenden Arbeiters"।
<poem>
কে বানিয়ে ছিল সাত দরজাওয়ালা থিবস? বইয়ে লেখে রাজার নাম।
রাজারা কি পাথর ঘাড়ে করে আনত?
আর বেবিলন এতবার গুঁড়ো হলো, কে আবার গড়ে তুলল এতবার?
সোনা ঝকঝকে লিমা যারা বানিয়েছিল তারা থাকতো কোন বাসায়?
চীনের প্রাচীর যখন শেষ হল সেই সন্ধ্যায় কোথায় গেল রাজমিস্ত্রিরা?
জয়তোরণে ঠাসা মোহনীয় রোম।
বানালো কে? কাদের জয় করল সিজার?
এত যে শুনি বাইজেনটিয়াম , সেখানে কি সবাই প্রাসাদেই থাকতো?
এমনকি উপকথার আটলান্টিস , যখন সমুদ্র তাকে খেল
ডুবতে ডুবতে সেই রাত্রে চিৎকার করে উঠেছিল ক্রীতদাসের জন্য।
ভারত জয় করেছিল তরুণ আলেকজান্ডার।
একলাই না কি?
গলদের নিপাত করেছিল সিজার। নিদেন একটা রাঁধুনী তো ছিল?
বিরাট আর্মাডা যখন ডুবল, স্পেনের ফিলিপ কেঁদেছিল খুব।
আর কেউ কাদেনি?
সাত বছরের যুদ্ধ জিতে ছিল দ্বিতীয় ফ্রেডারিক।
কে জিতেছিল? একলা সে?
পাতায় পাতায় জয়
জয়োৎসবের ভোজ বানাত কারা?
দশ দশ বছরে এক একজন মহামানব
খরচ মেটাতো কে?
কত সব খবর!
কত সব প্রশ্ন!
</poem>
সমস্ত শ্রমিক মজুরশ্রেণির পক্ষ থেকে কবিতাটিতে কবি কিছু প্রশ্ন তুলেছেন। আসলে সেই প্রশ্নগুলোর মধ্যেই লুকিয়ে রয়েছে উত্তর। কবি মজুর বলতে এখানে স্থাপত্যশিল্পী, রাজমিস্ত্রী, দাস, সাধারণ শ্রমিক এমনকি সৈন্যদেরও বুঝিয়েছেন,যারা রাজাকে জেতানোর জন্য যুদ্ধ করেন। কিন্তু ইতিহাসের পাতায় এদের কারো নাম লেখা থাকে না।সমস্ত মহান কর্মকাণ্ডের কৃতিত্ব লাভ করেন রাজা। মানবসভ্যতার অগ্রগতির পিছনে থাকা মূল কান্ডারি এই শ্রমিকশ্রেণি কখনই তাদের উপযুক্ত মর্যাদা পান না। প্রশ্নগুলো তুলে কবি এই বিতর্কটাকেই উসকে দিয়েছেন।
জন গাই

জন উইলিয়াম গাই (; জন্ম: ২৯ আগস্ট, ১৯৩৪) নেলসনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ওয়েলিংটন, নর্দার্ন ডিস্ট্রিক্টস, সেন্ট্রাল ডিস্ট্রিক্টস ও ক্যান্টারবারি এবং ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে স্লো-মিডিয়াম বোলিংয়ে পারদর্শিতা দেখিয়েছেন জন গাই।
১৯৫৩-৫৪ মৌসুম থেকে ১৯৭২-৭৩ মৌসুম পর্যন্ত জন গাইয়ের প্রথম-শ্রেণীর খেলোয়াড়ী জীবন চলমান ছিল। ১৯৫৩-৫৪ মৌসুমে ১৯ বছর বয়সে ৫৭ ও ১১৫ রান তুলেন। তন্মধ্যে, অ্যালেক্স মইরের চার ওভারে ৩৬ রান নিয়েছিলেন। দ্রুত পদচালনার অধিকারী জন গাই খাঁটিমানের আত্মরক্ষামূলকপন্থা অবলম্বনসহ অসীম ধৈর্য নিয়ে ব্যাটিং কর্মে অগ্রসর হতেন। সুযোগের সদ্ব্যবহার করে বলকে সজোরে আঘাত করে রান সংগ্রহ করতেন। ১৯৫৮ সালে নর্দাম্পটনশায়ারের পক্ষে খেলেন।
সমগ্র খেলোয়াড়ী জীবনে বারো টেস্টে অংশগ্রহণ করেছেন জন গাই। ৭ নভেম্বর, ১৯৫৫ তারিখে ঢাকায় স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে ভারত ও পাকিস্তান গমন করেন। এ সফরে ৩৪.৭৭ গড়ে ৩১৩ রান তুলেন। হায়দ্রাবাদে দীর্ঘ সাত ঘণ্টা ক্রিজে অবস্থান করে ১০২ রানের ইনিংস উপহার দেন। এরপর আরও একবার ১৯৬১-৬২ মৌসুমে দক্ষিণ আফ্রিকা গমন করেন। টেস্টগুলোয় নিদারুণভাবে ব্যর্থ হন। তবে সমগ্র সফরে ৫৩৩ রান তুলেছিলেন তিনি।
১৯৬০-এর দশকের শুরুরদিকে শেল অয়েলে কাজ করতেন। ক্রিকেট খেলোয়াড়ী জীবন থেকে অবসর নেয়ার পর জাতীয় দল নির্বাচকের ভূমিকায় অবতীর্ণ হয়েছিলেন জন গাই। নিউবারির পক্ষে ব্যাট হাতে প্রতিনিধিত্বমূলক খেলায় অংশ নিতেন। সতীর্থ নিউজিল্যান্ডীয় ক্রিকেটার ল্যান্স কেয়ার্নসের ন্যায় তিনিও কম হাতলের এক্সক্যালিবার ব্যাট ব্যবহার করতেন। বর্তমানে তিনি অস্ট্রেলিয়ার মেলবোর্নে বসবাস করছেন।
ইস্টার্ন জুট মিলস লিমিটেড

ইস্টার্ন জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
বাংলাদেশের দক্ষিণাঞ্চলের খুলনা বিভাগের খুলনা জেলার আটরা শিল্পাঞ্চলে এই প্রতিষ্ঠানটি অবস্থিত।
এই শিল্প প্রতিষ্ঠানটি ১৯৬৭ সালের ১ নভেম্বর স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৪০.৮৭ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ১২২ হেসিয়ান, ১১৮ সেকিং ও ৩৫ সিবিসি লুম এবং গড়ে এর মাসিক উৎপাদন ক্ষমতা ১৪৬ মেট্রিক টন হেসিয়ান, ৪৩২ মেট্রিক টন সেকিং ও ৮৪ মেট্রিক টন সিবিসি লুম।
কেদার ও বদ্রী

কেদার ও বদ্রী হল বাংলা সাহিত্যের জনপ্রিয় গোয়েন্দা চরিত্রদ্বয়। বাংলা সাহিত্যে কাল্পনিক গোয়েন্দা চরিত্রগুলির অন্যতম কেদার ও বদ্রীর রচয়িতা সাহিত্যিক ঘনশ্যাম চৌধুরী। লেখক গোয়েন্দা কেদার-বদ্রী রহস্য সিরিজের প্রচুর গোয়েন্দা কাহিনী রচনা করেছেন।
কেদারের আসল নাম কেদার মজুমদার। তিনি ব্ল্যাক বেল্ট ক্যারাটে মাস্টার, অবিবাহিত। তার সংস্থা উদিতভানু ইনফরমেশনস এ ক্যারাটে শেখান। তার অন্যতম বন্ধু সাংবাদিক ভাস্কর ব্যানার্জীর কাছ থেকে খবর পেয়ে রহস্যভেদ করতে নানান অভিযানে বেরিয়ে পড়েন তিনি। তিনি কবিতা প্রিয়, সুগঠিত স্বাস্থ্যের অধিকারী। কেদার মানসিক ও শারীরিকভাবে তীব্র বলশালী। তার কিশোর সহকারী বদ্রীনারায়ণ মুখার্জী অদ্ভুত অতীন্দ্রীয় ক্ষমতার অধিকারী, তার চোখের মনি নীলাভ। মানুষের দিকে তাকিয়ে তার অন্তর অনুধাবণ করার ক্ষমতা রাখে বদ্রী। কেদার বদ্রী দুজনেই কলকাতার বাসিন্দা। তারা জুটিতে বহু অ্যাডভেঞ্চারে জড়িয়ে পড়েছে।
চুরুট

চুরুট একটি শুকনো ঘূর্ণিত বান্ডিল এবং গাঁজানো তামাক পাতার তৈয়ার করা ধুমপায়িত বস্তু। তারা বিস্তৃত বিভিন্ন মাপ এবং আকার এ উৎপাদিত হয়। ২০তম শতাব্দী থেকে, প্রায় সব চুরূট তিনটি স্বতন্ত্র উপাদান নিয়ে গঠিত হয়ঃ গর্ত ইত্যাদি বোজানো, দপ্তরী পাতার ঝুলিতে যা দিয়ে গর্ত ইত্যাদি বোজানো হয়, একসাথে এবং একটি লেফাফা গাছের পাতা, যা প্রায়ই সেরা গাছের পাতা ব্যবহার করা হয়. প্রায়ই চুরূটে এটির প্রস্তুতকারকের লোগো সংবলিত একটি ব্যান্ড মুদ্রিত থাকে। আধুনিক চুরূট প্রায়ই ২ টা ব্যান্ডের সাথে আসে, বিশেষ করে কিউবান চুরূট ব্যান্ড, সীমিত সংস্করণ ("Edición Liitada") প্রদর্শনীতে বছরের উৎপাদিত ব্যান্ডগুলো প্রদর্শিত হয়।
চুরূটের তামাক প্রাথমিকভাবে উল্লেখযোগ্য পরিমাণে জন্মায় মধ্য আমেরিকা এবং ক্যারিবিয়ান এর দ্বীপসহ কিউবা, ডোমিনিকান প্রজাতন্ত্র, হাইতি, হন্ডুরাস, মেক্সিকো, ইকুয়েডর, নিকারাগুয়া, গুয়াতেমালা, পানামা, এবং পুয়ের্তো রিকো; এটি আরও উৎপাদিত হয় পূর্ব মার্কিন যুক্তরাষ্ট্র, ভূমধ্য দেশ ইতালি এবং স্পেন (ক্যানারি দ্বীপপুঞ্জে), ইন্দোনেশিয়া এবং দক্ষিণ-পূর্ব এশিয়া এর ফিলিপাইন।
চুরূট ধূমপানের উৎস এখনও অজানা. গুয়াতেমালা থেকে একটি মায়া সিরামিক পাত্র যা দশম শতাব্দীর উপাদান, মানুষ একটি তন্তুর সাথে একত্রে বাঁধা তামাক পাতা ধূমপান করত।
নিয়মিত চুরূট ধূমপান গুরুতর স্বাস্থ্য ঝুঁকি সহ বিপদজনক বিভিন্ন ধরনের ক্যান্সার এবং কার্ডিওভাসকুলার অসুখ বৃদ্ধি করতে পরিচিতি লাভ করে।
"সিগার" শব্দটি মূলত মায়ান "সিকার" থেকে উদ্ভূত হয়েছে ("ঘূর্ণিত তামাকের পাতা ধূমপান করতে" - "সিক", "তামাক" থেকে)। স্প্যানিশ শব্দ "সিগারো" মায়ান এবং আধুনিক ব্যবহারের মধ্যে ব্যবধানকে বিস্তৃত করে। ইংরেজি শব্দটি 1730 সালে প্রচলিত হয়েছিল। 
ক্যারিবিয়ান দ্বীপপুঞ্জের দেশীয় মানুষের সকলের মধ্যে তামাক বিস্তৃত ছিল। ইতালিয়ান অনুসন্ধানকারী ক্রিস্টোফার কলাম্বাসকে সাধারণত কৃতিত্ব দেওয়া হয় ইউরোপে তামাকের প্রবর্তনের জন্য । তাঁর ১৪৯২ যাত্রা চলাকালীন, তাঁর তিনজন ক্রু রোদরিগো দি জেরেজ, হেক্টর ফুয়েন্তেস এবং লুইস দি টরেস, প্রথমবারের মতো হিসপানিওলা দ্বীপে তামাকের মুখোমুখি হয়েছিল বলে জানা যায়, বর্তমানে হাইতি এবং ডোমিনিকান রিপাবলিক তখন স্থানীয় নাগরিকরা তাদেরকে শুকনো পাতাগুলি উপস্থাপন করেছিল যা বিশেষ সুগন্ধ ছড়িয়ে দেয়। তাঁর নাবিকরা জানিয়েছেন যে কিউবা দ্বীপের ট্যানোসরা একটি আদিম চুরূট ধূমপান করেছিল, যা বাঁশযুক্ত শুকনো তামাক পাতার সাথে তাল বা কলা পাতার মতো অন্যান্য পাতার ঘুর্ণনে তৈরি হত।
দ্য ডিজে লিস্ট

দ্য ডিজে লিস্ট ইনকর্পোরেটেড হলো অরল্যান্ডো, ফ্লোরিডা ভিত্তিক একটি বেসরকারি সঙ্গীত সংস্থা এবং ইন্টারনেটের উপর ভিত্তি করে, ইলেকট্রনিক সঙ্গীত প্রচারের জন্য উন্মুক্ত বিভাগ । ২০০০ সালে জন স্যাম্পসন এ কোম্পানি প্রতিষ্ঠা করেন। তিনি কোম্পানিটির প্রধান নির্বাহী কর্মকর্তা 
ডিজে লিস্ট হলো ইলেকট্রনিক সঙ্গীত সংরক্ষণে কম্পিউটিং ডিরেক্টরি ডেটাবেজ যে বিষয়ে একজন ডিস্ক জকি প্রয়োজনীয় তথ্য প্রদান করে। রেকর্ড লেবেল, ক্লাব, বিজ্ঞাপন এবং অন্যান্য ব্যক্তিদের ও প্রতিষ্ঠানের ইলেকট্রনিক সঙ্গীত, শব্দ ও এ জগতের সাথে জড়িত ব্যক্তির তথ্য সংরক্ষণ করে। ডেটাবেজে অন্যান্য বিষয়গুলির মধ্যে থেকে তুলনা করে এটির সঙ্গীত শিল্পীসহ অন্যান্য সদস্যদের তৈরি সঙ্গীতে একটি র‌্যাংকিং দিয়ে থাকে ।
বিশ্বনাথ ইউনিয়ন

বিশ্বনাথ ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
সিলেট শহর হতে বিশ্বনাথ উপজেলার ‍ও ইউনিয়নের সড়ক পথে দূরত্ব ১৭ কিলোমিটার। পূর্বে লালাবাজার ইউনিয়ন, পশ্চিমে দেওকলস ইউনিয়ন এবং দৌলতপুর ইউনিয়ন, উত্তরে রামপাশা ইউনিয়ন ও অলংকারী ইউনিয়ন, দক্ষিণে ওসমানীনগর উপজেলার দয়ামীর ইউনিয়ন।
বিশ্বনাথ ইউনিয়নটি বাসিয়া নদীর দুই তীর ঘেষে গড়ে ওঠেছে। এখানে প্রাচীনকাল থেকে জন বসতি গড়ে ওঠে। এ অঞ্চলে প্রাচীন বৌদ্ধ বসতি বিদ্যমান ছিল। পরবর্তীতে সিলেটে হযরত শাহ জালাল (রাঃ) এর আগমনের ফলে মুসলিম জন বসতি গড়ে ওঠে। তারপর একসময় সিলেটে বেশ কিছু ব্রাক্ষন্য বসতি ও পরবর্তীকালে বৈদ্য কায়স্থ জনবসতি গড়ে ওঠে। হযরত শাহ জালালের (রাঃ) সহগামী অনুগামী অলি-আউলিয়াদের বেশ কয়েকটি মাজার এখানে বিদ্যমান।
এ ইউনিয়নের আয়তন ১৭ বর্গ কিলোমিটার‌। জনসংখ্যা রয়েছে মোট ৪৪,৩১৫ জন। তার মধ্যে পুরুষ ২২,৯০৬ জন এবং মহিলা ২১,৪০৯ জন।
এ ইউনিয়নের শিক্ষার হার ৬৭%।
শিক্ষা প্রতিষ্ঠান
দেওকলস ইউনিয়ন

দেওকলস ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
সিলেট শহর থেকে বিশ্বনাথ জগন্নাথপুর রোড সড়ক পথে বাগিচা বাজার হয়ে গোদামঘাট সংলগ্ন ৭নং দেওকলস ইউনিয়ন পরিষদ অবস্থিত।
ইউনিয়নটি ১৯৬০ সনে প্রতিষ্টিত হয়। ১৯৯২ সালে কান্দিগ্রাম সরকারী প্রাথমিক বিদ্যালয়ের পাশের চৌধুরীদের বাংলঘর থেকে ইউনিয়ন পরিষদ স্থানান্তর করা হয় গুদামঘাট বাজার সংলগ্ন বাসিয়া নদীর পাশে। এখানেই ইউনিয়ন পরিষদের সকল প্রকার কার্যক্রম সম্পাদিত হয়।
আয়তন- ২৩.৩৭ বর্গ কিলোমিটার। মোট লোকসংখ্যা -১৭৬৭৭ জন। ভোটার সংখ্যা- ১১২২৩ জন।
বর্তমান চেয়ারম্যান- "মোঃ তাহিদ মিয়া"
দশঘর ইউনিয়ন

দশঘর ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
সিলেট জেলার বিশ্বনাথ উপজেলা সদর হতে ১০ কি.মি. দক্ষিণ পশ্চিমে অবস্থিত।
এই অঞ্চলে হিন্দু ধর্মের দশ গোত্রের মানুষ থাকার কারণে এই জায়গার নাম দশঘর রাখা হয়।
দশঘর ইউনিয়নের জনসংখ্যা ঃ- 
এ ইউনিয়নের শিক্ষার হার- ৩৮.৯৮ শতাংশ।
বর্তমান চেয়ারম্যান- "মোহাম্মদ এমাদ উদ্দীন খান
অরুণ নন্দী

অরুণ নন্দী (১৬ নভেম্বর ১৯৪১—২৬ নভেম্বর ২০০৮) ছিলেন বিশ্বখ্যাত বাংলাদেশী সাঁতারু। তিনি ১৯৭১ সালে জনসচেতনতা বৃদ্ধি এবং মুক্তিযোদ্ধাদের জন্যে তহবিল সংগ্রহে কলকাতার কলেজ স্কয়ারে ৯০ ঘণ্টা ৫ মিনিট সাঁতার কেটে বিশ্ব রেকর্ড গড়েন। তিনি বাংলাদেশের সর্বোচ্চ ক্রীড়া পদক জাতীয় ক্রীড়া পুরস্কার-১৯৬৬ বিজয়ী সাঁতারু।
১৬ নভেম্বর ১৯৪১ সালে বাংলাদেশের চাঁদপুর জেলার সদর উপজেলার বাগাদী গ্রামের নন্দী পরিবারে অরুণ নন্দী জন্মগ্রহণ করে। নন্দীর পরিবার কলকাতায় স্থায়ী হলেও অরুণ নন্দী দেশ ছাড়তে সম্মত হননি। ব্যক্তিগত জীবন নন্দী চিরকুমার ছিলেন।
অরুণ নন্দী ১৯৭১ সালে আন্তর্জাতিক পর্যায়ে জনসচেতনতা বৃদ্ধি ও বাংলাদেশের স্বাধীনতা যুদ্ধে মুক্তিযোদ্ধাদের জন্যে তহবিল সংগ্রহে কলকাতার কলেজ স্কয়ারে ৯০ ঘণ্টা ৫ মিনিট সাঁতার কেটে বিশ্বরেকর্ড গড়েন। এ প্রতিযোগিতায় বিজয়ী হয়ে পাওয়া অর্থ তিনি মুক্তিযোদ্ধাদের কল্যাণে ব্যয় করেন। ওই সময় তার সাঁতার দেখতে সত্যজিৎ রায়, উত্তম কুমার, ব্রজেন দাসসহ অনেক প্রখ্যাত ব্যক্তিরা ছুটে আসেন। এসব ব্যক্তিরা ছাড়াও সাঁতার দেখতে আসা উপস্থিত দর্শকদের মাতিয়ে রাখতে পুরস্কার মঞ্চেই গান গান মান্না দে। যার মাধ্যমে ভারতের কলকাতায় বাংলাদেশের স্বাধীনতা যুদ্ধ সম্পর্কে ব্যাপক প্রচার হয়।
১৯৬২ সালে চৌমুহনী কলেজের সাঁতার প্রতিযোগিতায় তিনি চ্যাম্পিয়ন হন ১৯৬৫ সালে ইংলিশ চ্যানেল ক্রসিং কমিটির আয়োজনে নারায়ণগঞ্জ-চাঁদপুর দীর্ঘ দূরত্বের সাঁতার প্রতিযোগিতায় দ্বিতীয় স্থান লাভ করেন। ১৯৬৫-৬৬ মৌসুমে দাউদকান্দি-নারায়ণগঞ্জ পর্যন্ত ২২ কিলোমিটার সাঁতার প্রতিযোগিতায় তিনি দ্বিতীয় স্থান দখল করেন। ১৯৭৪ সালে তিনি পদ্মা, মেঘনা ও বুড়িগঙ্গা নদীতে ১১০ কি. মি. সাঁতার কেটে চ্যাম্পিয়ন হন।
চাঁদপুরের তরুণদের সাঁতারু হিসেবে তৈরির জন্যে তিনি "অরুণ নন্দী সুইমিং ক্লাব" প্রতিষ্ঠা করেন এবং ২০০৩-২০০৬ পর্যন্ত বাংলাদেশ সুইমিং ফেডারেশনের সহ-সভাপতি ছিলেন। ২০০৬-২০০৭ সাল পর্যন্ত তিনি ফেডারেশন সদস্য হিসেবে দায়িত্ব পালন করেন।
১৯৬৬ সালে জাতীয় পর্যায়ে বাংলাদেশের সর্বোচ্চ ক্রীড়া পুরস্কার জাতীয় ক্রীড়া পুরস্কার বিজয়ী হন। ক্রীড়াবিদ ও সংগঠক হিসেবে অরুণ নন্দী বাংলাদেশ স্পোর্টস জার্নালিস্টস এসোসিয়েশন (বিএসজেএ) পুরস্কারসহ ক্রীড়াজীবনে জাতীয় ও আন্তর্জাতিক একাধিক সম্মাননা পান। তার সম্মানে চাঁদপুর জেলায় অরুণ নন্দী সুইমিংপুল প্রতিষ্ঠা হয়।
অরুণ শেষ জীবনে ঢাকার হকি স্টেডিয়ামের দোতালায় একটি খুপড়ি ঘরে দীর্ঘদিন নিঃসঙ্গ জীবন যাপন করেন এবং কিডনি রোগে আক্রান্ত হন। পরে চিকিৎসার জন্য তিনি কলকাতায় যান ও কলকাতার একটি হাসপাতালে ২৬ নভেম্বর ২০০৮ সালে চিকিৎসাধীন থাকবস্থায় মৃত্যুবরণ করেন।
লিম্ফোসাইট

লিম্ফোসাইট হলো এক প্রকার শ্বেত রক্তকণিকা।
শ্বেত রক্তকণিকাকে গঠন ও সাইটোপ্লাজমে দানার উপস্থিতি ও অনুপস্থিতির উপর ভিত্তি করে দুই ভাগে ভাগ করা হয়েছে। যথা-
লিম্ফোসাইট হলো দানাবিহীন শ্বেত রক্তকণিকা। এর গড় আয়ু ১-১৫ দিন। মানবদেহে প্রতি ঘনমিলিমিটার রক্তে ৪-১০ হাজার লিম্ফোসাইট থাকে। সাইটোপ্লাজম দানাহীন ও পরিষ্কার। দেহের লসিকাগ্রন্থি, টনসিল, প্লীহা ইত্যাদি অংশে এরা তৈরি। এরা বড় নিউক্লিয়াসযুক্ত ছোট কণিকা। এরা দেহে অ্যান্টিবডি গঠন করে এবং এই অ্যান্টিবডি মাধ্যমে দেহে প্রবেশ করে রোগ-জীবাণু ধ্বংস করে। এভাবে দেহে রোগপ্রতিরোধ শক্তি বাড়ে। দানাযুক্ত শ্বেত রক্তকণিকার সাইটোপ্লাজম নিখুঁত দানাযুক্ত।
কাজের ধরন ও এদের কোহপ্রাচীরের রাসায়নিক গঠন অনুযায়ী লিম্ফোসাইট ৩ ধরনের। যথাঃ T-কোষ, B-কোষ এবং NK-কোষ।
টি কোষ (থাইমাস কোষ) এবং বি কোষ (অস্থি মজ্জা থেকে প্রাপ্ত কোষ) হলো অভিযোজিত প্রতিরোধী প্রতিক্রিয়ার প্রধান কোষীয় উপাদান। টি কোষগুলি কোষমধ্যস্থ অনাক্রম্যতার সাথে জড়িত, যেখানে বি কোষগুলো প্রাথমিকভাবে হিউমারাল অনাক্রম্যতার জন্য দায়ী (অ্যান্টিবডি সম্পর্কিত)। টি কোষ এবং বি কোষের কাজ হল অ্যান্টিজেন উপস্থাপনা নামে পরিচিত একটি প্রক্রিয়া চলাকালীন নির্দিষ্ট "নন-সেলফ" অ্যান্টিজেন শনাক্ত করা। একবার তারা একটি আক্রমণকারীকে শনাক্ত করলে, কোষগুলি নির্দিষ্ট প্রতিক্রিয়া তৈরি করে যা নির্দিষ্ট প্যাথোজেন বা প্যাথোজেন-সংক্রমিত কোষগুলিকে নির্মূল করার জন্য সর্বাধিকভাবে তৈরি করা হয়। বি কোষগুলি প্রচুর পরিমাণে অ্যান্টিবডি তৈরি করে প্যাথোজেনের প্রতিক্রিয়া জানায় যা ব্যাকটেরিয়া এবং ভাইরাসের মতো বিদেশী বস্তুকে নিরপেক্ষ করে। প্যাথোজেনের প্রতিক্রিয়াতে কিছু টি কোষ, যাদেরকে টি হেল্পার সেল বলা হয়, সাইটোকাইন তৈরি করে যা ইমিউন রেসপন্সকে নির্দেশ করে, অন্য টি কোষ, যাকে সাইটোটক্সিক টি সেল বলা হয়, বিষাক্ত দানা তৈরি করে যাতে শক্তিশালী এনজাইম থাকে যা প্যাথোজেন-সংক্রমিত কোষের মৃত্যু ঘটায়। সক্রিয়করণের পরে, বি কোষ এবং টি কোষগুলি মেমরি কোষের আকারে তাদের মুখোমুখি অ্যান্টিজেনগুলির একটি দীর্ঘস্থায়ী উত্তরাধিকার রেখে যায়। একটি প্রাণীর জীবনকাল জুড়ে, এই মেমরি কোষগুলি প্রতিটি নির্দিষ্ট প্যাথোজেনের সম্মুখীন হয় "মনে রাখবে" এবং একই প্যাথোজেন আবার শনাক্ত হলে একটি শক্তিশালী এবং দ্রুত প্রতিক্রিয়া মাউন্ট করতে সক্ষম হয়; এটি অর্জিত অনাক্রম্যতা হিসাবে পরিচিত।
NK কোষগুলো সহজাত অনাক্রম্যতন্ত্রের একটি অংশ এবং টিউমার এবং ভাইরাল সংক্রামিত কোষ থেকে হোস্টকে রক্ষা করতে একটি প্রধান ভূমিকা পালন করে। এনকে কোষগুলি ম্যাক্রোফেজ এবং টি কোষ সহ অন্যান্য কোষের কাজগুলিকে সংশোধন করে,[2] এবং MHC (মেজর হিস্টোকম্প্যাটিবিলিটি কমপ্লেক্স) ক্লাস I নামক একটি পৃষ্ঠের অণুর পরিবর্তনগুলিকে স্বীকৃতি দিয়ে সংক্রামিত কোষ এবং টিউমারগুলিকে স্বাভাবিক এবং অসংক্রমিত কোষ থেকে আলাদা করে। এনকে কোষগুলি সক্রিয় হয়। ইন্টারফেরন নামক সাইটোকাইনের একটি পরিবারের প্রতিক্রিয়ায়। সক্রিয় এন কে কোষ সাইটোটক্সিক (কোষ-হত্যা) দানা নির্গত করে যা পরে পরিবর্তিত কোষকে ধ্বংস করে। তাদের "প্রাকৃতিক হত্যাকারী কোষ" নাম দেওয়া হয়েছে কারণ MHC ক্লাস I অনুপস্থিত কোষগুলিকে হত্যা করার জন্য তাদের পূর্বে সক্রিয়করণের প্রয়োজন হয় না।
গুড়াপ রেলওয়ে স্টেশন

গুড়াপ রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গুড়াপ রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় মগরা-গুড়াপ রোড, গুড়াপ এ অবস্থিত। স্টেশনটি গুড়াপ এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫৮ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। গুড়াপ রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
জালেবি (চলচ্চিত্র)

জালেবি (জিলাপি) হচ্ছে ২০১৮ সালের একটি হিন্দি রোমান্টিক চলচ্চিত্র যেটি পুষ্পদ্বীপ ভরদ্বাজ পরিচালনা করেছিলেন। ২০১৬ সালে মুক্তিপ্রাপ্ত বাংলা চলচ্চিত্র "প্রাক্তন"-এর পুনঃনির্মাণ এই চলচ্চিত্রটিতে রিয়া চক্রবর্তী মুখ্য ভূমিকায় ছিলেন এবং তার প্রেমিকের চরিত্রে নবাগত বরুণ মিত্র অভিনয় করেন, এছাড়াও দিগঙ্গনা সূর্যবংশীও গুরুত্বপূর্ণ ভূমিকায় ছিলেন।
২০১৮ সালের ৩ সেপ্টেম্বর চলচ্চিত্রটির ফার্স্ট লুক ছাড়া হয়। সাত দিন পর ১০ তারিখে অফিশিয়াল ট্রেলার ছাড়া হয়। ১৩ই অক্টোবর তারিখে চলচ্চিত্রটি মুক্তি পায়।
আয়শা হচ্ছেন একজন প্রগতিবাদী স্বাধীনতাবাদী নারী যিনি একজন লেখক। মুম্বাইতে বসবাসকারী আয়শা দিল্লীতে তার এক বান্ধবীর সঙ্গে ঘুরতে যান, ওখানে দেব নামের এক টুরিস্ট গাইডের সঙ্গে তার পরিচয় হয় এবং তাকে আয়শার ভালো লেগে যায়। আয়শা নিজেই দেবকে নিজের ভালোবাসার কথা জানায় এবং পরে তারা বিয়ে করে। কিছু মাস পরে আয়শা অন্তঃসত্ত্বা হয়ে পড়ে । দেব আয়শার গর্ভের কথা শুনে খুশী হয়ে যায় কিন্তু আয়শা মন খারাপ করে বসে এই ভেবে যে এখনই সে বাচ্চা নেওয়ার জন্য প্রস্তুত না। দেব আয়শার বিষণ্ণতা কাটানোর জন্য তার সঙ্গে অনেক গল্প করে এবং মেয়ে সন্তান হলে তার নাম দিশা (দেব এবং আয়শার সম্মিলিত নাম) রাখবে বলে সিদ্ধান্ত নেয়।
দুর্ভাগ্যবশত আয়শার গর্ভপাত হয়ে যায় এবং দেবের মা আয়শাকে দোষ দিতে থাকে এই জন্য। আয়শার মন খারাপ হয়ে যায়, বিষণ্ণতায় ভুগে সে দেবের বাসা ত্যাগ করে। কিছু দিন পর দেব এবং তার মা এবং দেবের বোন আয়শার বাসায় যায় আয়শাকে আনতে কিন্তু আয়শা তাও রাজী হয়না। আয়শা দেবকে একটা বিশেষ জায়গায় আসতে বলে এই বলে যে সে যদি তাকে সত্যিই ভালোবাসে তাহলে আসতে হবে, কিন্তু দেব আসেনা।
সাত বছর পর আয়শার বিয়ে ঠিক হয় কিন্তু আয়শা তার অবচেতন মনে এখনো দেবকে পছন্দ করে। আয়শা হঠাৎ দিল্লী ঘুরতে যাবার পরিকল্পনা করে একাই। ট্রেনে উঠে পড়ে আয়শা এবং ট্রেনে তার কামরায় অনু নামের এক তরুণী এবং তার মেয়ে পুলটির সঙ্গে পরিচিত হয়। আয়শা পরে জানতে পারে যে অনু হচ্ছে দেবের দ্বিতীয় পত্নী। একই ট্রেনেই তার দেবের সঙ্গেও দেখা হয়, সে দেবের সামনাসামনি পড়ে যায়। ট্রেন ভ্রমণে আয়শা তার সঙ্গে দেবের অতীতের সম্পর্ক কল্পনা করে। পুলটি নামক মেয়েটার আসল নাম দিশা শুনে আয়শা দেবের উপর রাগ করে।
ট্রেন দিল্লীতে পৌঁছে যায়। নামার সময় অনু আয়শাকে ধন্যবাদ জানায় তাকে দেব দেওয়ার জন্য এবং এও বলে যে সে জানতে পেরেছে যে আয়শা দেবের ভালোবাসা এবং প্রথম স্ত্রী। দেব পুনরায় ট্রেনের ভেতরে ঢুকে আয়শার কামরায় যেয়ে তাকে বলে যে সে ঐ বিশেষ জায়গায় এসেছিলো কিন্তু তাকে পেছন থেকে দেখে সে চলে যায় কারণ তার মনে হচ্ছিলো যে আয়শা তার সঙ্গে থেকে সুখী থাকতে পারবেনা। দেবের চিন্তাভাবনা আলাদা এবং সে আয়শাকে সুখী দেখতে চেয়েছিলো। দেব আয়শাকে এটাও বলে যে সে তার লেখা উপন্যাস পড়েছে। দুজনেই এরপর অশ্রুসজল হয়ে একে অপরকে আলিঙ্গন করে। আয়শা বলে যে সে এখনো তাকে ভালোবাসে। দেব তাকে আবার উপন্যাস লিখতে বলে, সে বলে সেটাও সে পড়বে। একবছর পর দেব আয়শার লেখা উপন্যাস একটি বইয়ের দোকানে পায় যেটার নাম 'জালেবি'।
অজয় লালচেতা

অজয় ব্রজলাল লালচেতা (; জন্ম ২২ অক্টোবর ১৯৮৩ পরবন্দর, গুজরাট রাজ্যে) একজন ভারতীয় বংশোদ্ভুত ওমানী ক্রিকেটার। ওমানে অভিবাসনের পূর্বে লালচেতা ভারতে অনূর্ধ্ব বয়সী ক্রিকেট খেলেছে। ওমানের হয়ে ক্রিকেটে অভিষেক হয় ২০১১ সালের এসিসি টুয়েন্টি২০ কাপ প্রতিযোগিতার মধ্য দিয়ে। সে ২০১২ সালে সংযুক্ত আরব আমিরাতে আইসিসি বিশ্ব টুয়েন্টি২০ বাছাইপর্বে ৫টি ম্যাচ খেলে, যার সবকটি পূর্ণ টি২০ মর্যাদা সম্পন্ন।
লালচেতা সৌরাষ্ট্র অনূর্ধ্ব দলের প্রতিনিধি হয়ে অনেকগুলো মৌসুমে খেলেন। তিনি একজন বামহাতি ব্যাটসম্যান ও বাম-হাতি অর্থোডক্স স্পিনার। সে ১৫ বছর বয়সে বিজয় মার্চেন্ট ট্রফিতে সৌরাষ্ট্র অনূর্ধ্ব-১৬ দলের হয়ে ১৯৯৮ সালে অভিষেক করে। উক্ত প্রতিযোগিতা দ্বিতীয় সর্বোচ্চ ১৮৭ রান সংগ্রহ করেন, আর সৌরাষ্ট্রের হয়ে মহেশ ভাটিয়া করেন সর্বোচ্চ ২০৪ রান। যেখানে মহারাষ্ট্র অনূর্ধ্ব-১৬ এর বিপক্ষে তার সর্বাধিক রান ছিল ৮৭। ভারতের ঘরোয়া প্রতিযোগিতায় সি কে নাইডু ট্রফিতে সৌরাষ্ট্র অনূর্ধ্ব-১৯ ও অনূর্ধ্ব-২২ এর হয়ে লালচেতা'র শেষ খেলা ছিল ২০০৫ সালে।
ওমানএ অভিবাসনের পর, লালচেতা ওমান জাতীয় দলের হয়ে অভিষেক ম্যাচটি খেলেন সংযুক্ত আরব আমিরাতে অনুষ্ঠিত ২০১১ এসিসি টুয়েন্টি২০ কাপ প্রতিযোগিতায়। উক্ত প্রতিযোগিতায় ওমান তৃতীয় স্থান অধিকার করে এবং ২০১২ আইসিসি বিশ্ব টুয়েন্টি২০ বাছাইপর্বএর যোগ্যতা লাভ করে। লালচেতা উক্ত প্রতিযোগিতায় ১২.০০ বোলিং গড়ে ৮টি উইকেট লাভ করে।
আফগানিস্তানের বিপক্ষে ৩.৩ ওভারে ১৩ রান দিয়ে ৪টি উইকেট লাভ করে। বিশ্ব টুয়েন্টি২০ বাছাইপর্বে ওমান তাদের সবগুলো খেলায় পরাজিত হয়ে গ্রুপ বি'র সর্বশেষ দল হিসাবে প্রতিযোগিতা সমাপ্ত করে। কিন্তু ১৫তম স্থান নির্ধারণী খেলায় ডেনমার্ককে পরাজিত করে।
টুয়েন্টি২০ আন্তর্জাতিক ক্রিকেটে লালচেতা অভিষেক করে ২০১৫ সালের ২১ নভেম্বর হংকং এর বিপক্ষে। ২০১৬ আইসিসি বিশ্ব ক্রিকেট লীগ পঞ্চম বিভাগ খেলার জন্য সুলতান আহমেদ এর পরিবর্তে লালচেতাকে ওমান জাতীয় ক্রিকেট দলএর অধিনায়ক নির্বাচন করা হয়।
মেঘনা মিশ্র

মেঘনা মিশ্র (জন্ম ২৩ জুলাই ২০০১) একজন ভারতীয় প্লে-ব্যাক গায়িকা। ২০১৭ সালে "সিক্রেট সুপারস্টার" চলচ্চিত্রে তার গাওয়া "'নাচদি ফিরা"' গানেরর জন্য ২০১৮ সালে ফিল্মফেয়ার পুরস্কার পেয়েছেন ।
মালিন্দা ওয়ার্নাপুরা

বাসনায়াকে শালিথ মালিন্দা ওয়ার্নাপুরা (; জন্ম: ২৬ মে, ১৯৭৯) কলম্বোয় জন্মগ্রহণকারী প্রথিতযশা ও সাবেক শ্রীলঙ্কান আন্তর্জাতিক ক্রিকেটার, কোচ ও ধারাভাষ্যকার। বর্তমানে তিনি কলম্বোর সেন্ট পিটার্স কলেজে কোচের দায়িত্ব পালন করছেন। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০৭ থেকে ২০০৯ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো দলের প্রতিনিধিত্ব করেন। ঘরোয়া ক্রিকেটে কোল্টস, বাসনাহিরা, বার্গার, ম্যারিয়ান্স এবং বাংলাদেশী ঘরোয়া ক্রিকেট খেলাঘর সমাজ কল্যাণ দলে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন ‘মালি’ ডাকনামে পরিচিত মালিন্দা ওয়ার্নাপুরা।
১৯৯৮-৯৯ মৌসুম থেকে মালিন্দা ওয়ার্নাপুরা তার প্রথম-শ্রেণীর খেলোয়াড়ী জীবন শুরু করেন। দিলীপ ট্রফি প্রতিযোগিতায় খেলার উদ্দেশ্যে শ্রীলঙ্কা এ দলের সদস্যরূপে ভারত গমন করেন। ঐ সময়ে তিনি মাঝারিসারির বামহাতি ব্যাটসম্যান হিসেবে খেলতেন। এ প্রতিযোগিতায় তিন খেলায় অংশ নিয়ে ১০৫.২৫ গড়ে ৪২১ রান তুলেন। তন্মধ্যে, ইডেন গার্ডেন্সে উপর্যুপরি দুইটি সেঞ্চুরি করেছিলেন তিনি। অপরাজিত ১১১ রানের কল্যাণে দলকে প্রতিযোগিতার চূড়ান্ত খেলায় নিয়ে যান। চূড়ান্ত খেলায় অপরাজিত ১৪৯ রান করলেও উত্তর অঞ্চল শিরোপা জয় করেছিল।
তবে, দ্রুত স্বীকৃতি পাননি তিনি। ২০০৭ সালের পূর্ব-পর্যন্ত শ্রীলঙ্কার পক্ষে আন্তর্জাতিক ক্রিকেটে অংশগ্রহণের সুযোগ ঘটেনি তার। নিউজিল্যান্ড গমনে তাকে উপেক্ষা করা হয়। তবে, শ্রীলঙ্কা এ দলের প্রধান রান সংগ্রাহক ছিলেন তিনি। ক্যারিবীয় সফরে তিনি অসুস্থতার কারণে নিজের সেরা খেলা উপস্থাপন করতে পারেননি। তবে, এর পরপরই স্বদেশে সফরকারী বাংলাদেশ এ দলের বিপক্ষে সুন্দর খেলা উপস্থাপন করেছিলেন। ২০০৭ সালে বাংলাদেশ এ ক্রিকেট দলের বিপক্ষে শ্রীলঙ্কা এ দলের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ২৪২ রানের ইনিংস খেলেছিলেন। ১৯৯৮ সালের কমনওয়েলথ গেমসে শ্রীলঙ্কার প্রতিনিধিত্ব করেছিলেন তিনি।
সমগ্র খেলোয়াড়ী জীবনে ১৪টি টেস্ট ও ৩টি ওডিআইয়ে অংশগ্রহণ করেছেন মালিন্দা ওয়ার্নাপুরা। ২৫ জুন, ২০০৭ তারিখে কলম্বোয় সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২০ জুলাই, ২০০৯ তারিখে একই মাঠে সফরকারী পাকিস্তানের বিপক্ষে সর্বশেষ টেস্টে অংশ নেন তিনি।
২০০৭ সালে বাংলাদেশ ক্রিকেট দল শ্রীলঙ্কা গমন করে। ২০ মে, ২০০৭ তারিখে বাংলাদেশের বিপক্ষে একদিনের আন্তর্জাতিকে (ওডিআই) অভিষেক ঘটে মালিন্দা ওয়ার্নাপুরার। একই সফরে ২৫ জুন, ২০০৭ তারিখে টেস্ট ক্রিকেটে অভিষেক ঘটে তার। নিজস্ব তৃতীয় টেস্টে প্রথম সেঞ্চুরি করেন। ওয়েস্ট ইন্ডিজের বিপক্ষে প্রথম ইনিংসে ১২০ রান তুলেন। এ পর্যায়ে মাইকেল ভ্যানডর্টের সাথে আক্রমণধর্মী খেলায় অংশ নেন। পরবর্তীকালে থারাঙ্গা পারানাভিতানার সাথে উদ্বোধনী জুটি গড়েছিলেন। তাসত্ত্বেও, পাকিস্তানের বিপক্ষে টেস্ট সিরিজ খেলার পর দল থেকে বাদ পড়েন।
এরপর আর তাকে টেস্ট কিংবা ওডিআই দলে খেলার জন্যে আমন্ত্রণ জানানো হয়নি। ১৪ টেস্টে অংশ নিয়ে ২টি সেঞ্চুরি করেন ও ৩টি ওডিআইয়ে অংশ নেন। ক্রিকেট খেলা থেকে অবসর গ্রহণের পর থেকে টেলিভিশনে ধারাভাষ্যকার হিসেবে দায়িত্ব পালনসহ ঘরোয়া ক্রিকেটে অংশ নিচ্ছেন।
তার কাকা বান্দুলা ওয়ার্নাপুরা ১৯৭৫ থেকে ১৯৮২ সময়কালে শ্রীলঙ্কার পক্ষে আন্তর্জাতিক ক্রিকেটে অংশ নিয়েছেন। পিতা উপলি ওয়ার্নাপুরা ম্যাচ রেফারির দায়িত্বে ছিলেন ও কাকাতো ভাই মাদায়া ওয়ার্নাপুরা শ্রীলঙ্কান ঘরোয়া ক্রিকেটে খেলছেন।
ডার্বিশায়ার কাউন্টি ক্রিকেট ক্লাব

ডার্বিশায়ার কাউন্টি ক্রিকেট ক্লাব () ইংল্যান্ড ও ওয়েলসের ঘরোয়া ক্রিকেট অবকাঠামোয় পরিচালিত আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি ডার্বিশায়ারের প্রতিনিধিত্বকারী দল এটি। ডার্বি ক্যাথেডালে অবস্থানকারী জনপ্রিয় পাখী পেরেগ্রিন ফ্যালকনের পরিচিতি ঘটাতে সীমিত ওভারের খেলায় দলটিকে ডার্বিশায়ার ফ্যালকন্স নামে ডাকা হয়। ২০০৫ সালের পূর্ব-পর্যন্ত ডার্বিশায়ার স্কর্পিয়ন্স ও ২০১০ সালের পূর্ব-পর্যন্ত ফ্যান্টমস নামে দলটিকে ডাকা হতো।
১৮৭০ সালে ক্লাবটি প্রতিষ্ঠিত হয়। ১৮৭১ সালে ক্লাবটি তাদের প্রথম খেলায় অংশ নেয়। এরপর থেকে ১৮৮৭ সাল পর্যন্ত প্রথম-শ্রেণীর মর্যাদার অধিকারী ছিল। দূর্বল ক্রীড়াশৈলী ও কয়েক মৌসুমে প্রয়োজনীয় খেলার আয়োজন না করায় সাত মৌসুম ডার্বিশায়ার দলটি প্রথম-শ্রেণীর মর্যাদা হারায়। ১৮৯৫ সালে কাউন্টি চ্যাম্পিয়নশীপে দলটিকে অংশগ্রহণের জন্যে আমন্ত্রণ জানানো হয়। এছাড়াও, ১৯৬৩ সালে সীমিত ওভারের ক্রিকেট আয়োজনকালে ডার্বিশায়ার দলকে লিস্ট এ দল হিসেবে শ্রেণীভূক্ত করা হয়। ২০০৩ সাল থেকে জ্যেষ্ঠ টুয়েন্টি২০ দল হিসেবে পরিগণিত হয়।
সাম্প্রতিক বছরগুলোয় ক্লাবটির খেলায় রেকর্ডসংখ্যক দর্শকদের উপস্থিতি লক্ষ্য করা যায়। ২০১৭ সালে নিজেদের মাঠে অনুষ্ঠিত টুয়েন্টি২০ ক্রিকেটের এক খেলায় ২৪,০০০-এর অধিক দর্শক সমাগম ঘটে। চেস্টারফিল্ডে স্থানীয় ডার্বি বনাম ইয়র্কশায়ারের মধ্যকার খেলায় এখন নিয়মিতভাবে অগ্রিম টিকেট বিক্রয় হচ্ছে।
কাউন্টি ক্রিকেট গ্রাউন্ডে ক্লাবের অবস্থান। পূর্বে ডার্বি শহরে এটি রেসকোর্স গ্রাউন্ড নামে পরিচিত ছিল। ২০০৬ সালে আট বছরের মধ্যে প্রথমবারের মতো চেস্টারফিল্ডের কুইন্স পার্কে কাউন্টি ক্রিকেট খেলা প্রত্যাবর্তন করে। কাউন্টি চ্যাম্পিয়নশীপের খেলায় ওরচেস্টারশায়ার এবং ওয়ান-ডে লীগে সারের বিপক্ষে খেলা আয়োজিত হয়। অতীতে অনুষ্ঠিত অন্যান্য প্রথম-শ্রেণীর ক্রিকেট মাঠের মধ্যে বাক্সটন, চেস্টারফিল্ডের সল্টারগেট, হিনর, ইল্কস্টন, ব্ল্যাকওয়েল, শেফিল্ডের অ্যাবিডেল পার্ক, উইর্কসওয়ার্থ ও বার্টন আপোন ট্রেন্ট অন্যতম। একদিনের খেলাগুলো ডার্লি ডেল, রেপটন স্কুল, ট্রেন্ট কলেজ, স্টাফোর্ডশায়ারের লীক ও নাইপার্সলি অন্যতম।
অষ্টাদশ শতকের পূর্ব-পর্যন্ত ডার্বিশায়ারে ক্রিকেট খেলার প্রচলন ঘটেনি বলে জানা যায়। শুরুরদিকের উৎসমূলে দেখা যায় যে, সেপ্টেম্বর, ১৯৫৭ সালে চেস্টারফিল্ডের কাছাকাছি এলাকা ব্রাম্পটনমুরে উইর্কওয়ার্থ বনাম শেফিল্ড ক্রিকেট ক্লাবের মধ্যে একটি খেলা অনুষ্ঠিত হয়েছিল।
৪ নভেম্বর, ১৮৭০ তারিখে ডার্বির গিল্ডহলে ডার্বিশায়ার কাউন্টি ক্রিকেট ক্লাব গঠনের বিষয়ে সভা অনুষ্ঠিত হয়। নিখিল-ইংল্যান্ডের পক্ষে ও বিপক্ষে অংশগ্রহণকারী চেস্টারফিল্ডের আর্ল ক্লাবের প্রথম প্রেসিডেন্টের দায়িত্ব পালন করেন। জি. এইচ. স্ট্রাট সহকারী প্রেসিডেন্ট ও গত তিন বছর ধরে ক্লাবের গঠনের বিষয়ে উদ্যোগী ওয়াল্টার বডেন সম্পাদক মনোনীত হন। পরের বছর চেস্টারফিল্ডের মৃত্যুর পর উইলিয়াম জার্ভিস প্রেসিডেন্ট হন।
১৮৭১ সালে ডার্বিশায়ার তাদের উদ্বোধনী মৌসুমের ক্রিকেট খেলায় অংশ নেয়। ২৬ ও ২৭ মে, ১৮৭১ তারিখে ওল্ড ট্রাফোর্ড ক্রিকেট গ্রাউন্ডে ল্যাঙ্কাশায়ারের বিপক্ষে ক্লাবটি তাদের প্রথম-শ্রেণীর খেলায় অবতীর্ণ হয়েছিল। এরপর তৎকালীন অনানুষ্ঠানিক কাউন্টি চ্যাম্পিয়নশীপে যোগ দেয়।
নিম্নের ছকে ডার্বিশায়ার দল প্রথম-শ্রেণীর ক্রিকেট, লিস্ট এ কিংবা টুয়েন্টি২০ খেলা আয়োজন করেছে:
ডার্বিশায়ারের পক্ষে সর্বাধিক প্রথম-শ্রেণীর রান 
যোগ্যতা - ১৫,০০০ রান
ডার্বিশায়ারের পক্ষে সর্বাধিক প্রথম-শ্রেণীর উইকেট 
যোগ্যতা - ১০০০ উইকেট
আলীম জুট মিলস লিমিটেড

আলীম জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণাঞ্চলের খুলনা বিভাগের খুলনা জেলার আটরা শিল্পাঞ্চলে অবস্থিত।
এই শিল্প প্রতিষ্ঠানটি ১৯৬৮ সালের ১ জুলাই তারিখে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৪৫.২৮৩৮ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ১৩৭ হেসিয়ান ও ১১৩ সেকিং লুম এবং গড়ে এর মাসিক উৎপাদন ক্ষমতা ২১১ মেট্রিক টন হেসিয়ান ও ৪৫১ মেট্রিক টন সেকিং লুম।
মার্ক রাশমেয়ার

মার্ক উইর রাশমেয়ার (; জন্ম: ৭ জানুয়ারি, ১৯৬৫) পোর্ট এলিজাবেথে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মার্ক রাশমেয়ার।
১৯৮৩-৮৪ মৌসুম থেকে ১৯৯৯-২০০০ মৌসুম পর্যন্ত মার্ক রাশমেয়ারের প্রথম-শ্রেণীর খেলোয়াড়ী জীবন চলমান ছিল। ১৯৯৩-৯৪ মৌসুমে ট্রান্সভাল, ১৯৮৩-৮৪ মৌসুম থেকে ১৯৮৪-৮৫ মৌসুম পর্যন্ত ইস্টার্ন প্রভিন্স বি, ১৯৮৪-৮৫ মৌসুম থেকে ১৯৯২-৯৩ মৌসুম পর্যন্ত ইস্টার্ন প্রভিন্সের পক্ষে খেলেছেন।
২৩ বছর বয়সে ইস্টার্ন প্রভিন্সের অধিনায়কের দায়িত্বপ্রাপ্ত হন। ঘরোয়া ক্রিকেটে অন্যতম সেরা অধিনায়ক হিসেবে তিনি পরিগণিত হয়েছেন। একপর্যায়ে দৃশ্যতঃ দক্ষিণ আফ্রিকার ভবিষ্যতের অধিনায়ক হিসেবে তাকে ভাবা হতো।
সমগ্র খেলোয়াড়ী জীবনে একটিমাত্র টেস্ট ও চারটি একদিনের আন্তর্জাতিকে অংশগ্রহণ করেছেন। ১৮ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। হুক খেলায় বেশ দূর্বলতা ছিল তার। দল থেকে বাদ পড়েন। এরপর আর তাকে দক্ষিণ আফ্রিকার পক্ষে খেলতে দেখা যায়নি।
১৯৯২ সালে দক্ষিণ আফ্রিকার ক্রিকেটের ইতিহাসের প্রথম ক্রিকেট বিশ্বকাপে অংশগ্রহণ করেছিলেন। এছাড়াও, ঐ বছরের শেষদিকে আন্তর্জাতিক ক্রিকেট থেকে নিষেধাজ্ঞা প্রত্যাহারের পর প্রথম টেস্ট ক্রিকেটে অংশ নেন। ব্রিজটাউনের কেনসিংটন ওভালে প্রতিপক্ষীয় দল ছিল ওয়েস্ট ইন্ডিজ দল।
রাশমেয়ারের পিতা কলিন রাশমেয়ার ১৯৫০ ও ১৯৬০-এর দশকে ইস্টার্ন ও ওয়েস্টার্ন প্রভিন্সের পক্ষে অল-রাউন্ডার হিসেবে খেলতেন। ১৯৯৯ সালে প্রথম-শ্রেণীর ক্রিকেট থেকে অবসর গ্রহণ করেন।
সখিনার যুদ্ধ

সখিনার যুদ্ধ হল আমজাদ হোসেন পরিচালিত ১৯৮৪ সালের বাংলাদেশী ঐতিহাসিক নাট্য চলচ্চিত্র। এতে শ্রেষ্ঠাংশে অভিনয় করেন শাবানা, আলমগীর, আনোয়ার হোসেন ও আনোয়ারা। ৯ম জাতীয় চলচ্চিত্র পুরস্কারে আনোয়ারা শ্রেষ্ঠ পার্শ্ব অভিনেত্রী বিভাগে পুরস্কার অর্জন করেন।
লালু মাস্তান

লালু মাস্তান হল এ জে মিন্টু পরিচালিত ১৯৮৭ সালের বাংলাদেশী মারপিটধর্মী নাট্য চলচ্চিত্র। ছবিটির কাহিনি লিখেছেন মোতালেব হোসেন, চিত্রনাট্য লিখেছেন এ জে মিন্টু ও সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন শাবানা, জসিম, প্রবীর মিত্র, আজিম ও আনোয়ারা। ১২তম জাতীয় চলচ্চিত্র পুরস্কারে এ জে মিন্টু শ্রেষ্ঠ পরিচালক বিভাগে পুরস্কার লাভ করেন।
"লালু মাস্তান" চলচ্চিত্রের সঙ্গীত পরিচালনা করেছেন আলম খান এবং তার সহকারী ছিলেন গোপী বল্লভ। গীত রচনা করেছেন মনিরুজ্জামান মনির, ছটকু আহমেদ, ও মোতালেব হোসেন। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, সৈয়দ আব্দুল হাদী, শাম্মী আখতার ও শামীমা ইয়াসমিন দীবা।
ইসলামপুর পশ্চিম ইউনিয়ন

ইসলামপুর ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলা সদর হতে সড়ক পথে দুরত্ব ৬.৫ কি.মি.।
সীমানাঃ
পূর্বে- ২নং ইসলামপুর পূর্ব।
পশ্চিমে- ছাতক উপজেলা।
 উত্তরে- ভারত সীমানা।
দক্ষিণে- তেলিখাল ইউনিয়ন।
কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে এবং পরবর্তীতে ভেঙ্গে ৬টি ইউনিয়নে রুপান্তরিত করা হয়। ইসলামপুর ইউনিয়ন পরিষদের ভৌগলিক সীমারেখা ছিল খুবই বড় তাই বিগত ১৯৭৪ সালে অবিভক্ত ইসলামপুর ইউনিয়নকে ভাগ করে ২টি ইউনিয়ন করা হয়, মেইনটি ১নং ইসলামপুর ইউনিয়ন পরিষদ এবং আরেকটি ২নং ইসলামপুর পূর্ব ইউনিয়ন পরিষদ নামে।
গ্রামের সংখ্যা- ৩৪টি।
১) উত্তর বুড়দেও।
২) দক্ষিণ বুড়দেও।
৩) শিলেরভাঙ্গা।
৪) লাছুখাল।
৫) ইসলামপুর/দুর্গাপুর।
৬) তৈমুরনগর।
৭) টুকেরগাঁও।
৮) টুকের বাজার।
৯) নয়াগাঙ্গেরপাড়।
১০) কাঠালবাড়ী।
১১) রাজারখাল।
১২) ঢোলাখাল।
১৩) লম্বাকান্দি।
১৪) ভাগারপাড়।
১৫) বটেরতল।
১৬) নভাগী।
১৭)পাড়ুয়া ঘোড়ামারা।
১৮) পাড়ুয়া লামাপাড়া।
১৯) পাড়ুয়া বদিকোনা।
২০) পাড়ুয়া মাঝপাড়া।
২১) পাড়ুয়া কালাসাদক।
২২) ভোলাগঞ্জ।
২৩) রুস্তুমপুর।
২৪) পাড়ুয়া নোয়াগাঁও।
২৫) ডাকঘর।
২৬) ভোলাগঞ্জ গুচ্ছগ্রাম।
২৭) ছনবাড়ী।
২৮) বাহাদুরপুর।
২৯) নতুন জালিয়ারপার।
৩০) জালিয়ারপার।
৩১) নারাইনপুর।
৩২) চিকাডহর।
৩৩) বাবুলনগর।
৩৪) শাহ আরফিন টিলা।
৩৫) নোয়াগাঁও জাতিরটুক।
আয়তন- ৫৩.৬৮০ বর্গ কিঃ মিঃ। জনসংখ্যা মোট- ৪৬,৯৩৭ জন। পুরুষ ২৩৮৯১ জন, মহিলা ২৩০৪৬ জন। ভোটার সংখ্যা- ২১৩৯৯ জন।
শিক্ষার হার- ৬৭%।
শিক্ষা প্রতিষ্ঠান
 পাথর উত্তোলন ব্যবস্থাপনা।
বর্তমান চেয়ারম্যান- "হাজী মুহাম্মদ জিয়াদ আলী"
লালন (চলচ্চিত্র)

লালন তানভীর মোকাম্মেল পরিচালিত ২০০৪ সালের বাংলাদেশী চলচ্চিত্র। চলচ্চিত্রটি ২৯তম জাতীয় চলচ্চিত্র পুরস্কারে শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করে।
চলচ্চিত্রটি বাঙ্গালী মরমী কবি ফকির লালনের উপর ভিত্তি করে তৈরি।
ইসলামপুর পূর্ব ইউনিয়ন

ইসলামপুর পূর্ব ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে। পরবর্তীতে ভেঙ্গে ৬টি ইউনিয়নে রুপান্তরিত করা হয়। ১ নং ইসলামপুর ইউনিয়ন পরিষদের ভৌগালিক সীমা রেখা ছিল খুব বড়। ১নং ইসলামপুর ইউনিয়ন কে ভাগ করে আরেকটি ইউনিয়ন গঠন করা হয়। ২নং কলাবাড়ী ইউনিয়ন পরিষদ। ১৯৭৪ সালে ইসলামপুর ইউনিয়ন ইউনিয়ন পরিষদটি প্রতিষ্ঠা লাভ করে।
আয়তন- ৯১৬৬ একর। জনসংখ্যা পুরুষ-১১৪৩৯, মহিলা-১০৪৩৫।
শিক্ষার হার ২৯.৪৪%।
বর্তমান চেয়ারম্যান-
তেলিখাল ইউনিয়ন

তেলিখাল ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলা সদর হতে দুরত্ব-সড়ক পথে ৩ কিলোমিটার। 
১৯৯৭-৯৮ সালে উক্ত ইউনিয়ন পরিষদটি প্রতিষ্ঠা লাভ করে। কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে। পরবর্তীতে ভেঙ্গে ৬টি ইউনিয়নে রুপান্তরিত করা হয়। তার একটি ৩ নং তেলিখাল ইউনিয়ন পরিষদ। বৃহত্তর তেলিখাল ইউনিয়নের ভৌগালিক সীমা রেখা ছিল খুব বড় তাই ভাগ করে আরেকটি ইউনিয়ন গঠন করা হয়। সেই ইউনিয়নটির নাম ৪নং ইছাকলস ইউনিয়ন। 
গ্রামের সংখ্যা- ২৩টি। 
আয়তন- ৪৭.৪৪ বর্গ কিলোমিটার। জনসংখ্যা- ২৩৫৩৮ জন, ভোটার সংখ্যা- ১১,৫০৭ জন। 
শিক্ষার হার- ৩০.২%
শিক্ষা প্রতিষ্ঠান
বর্তমান চেয়ারম্যান- "কাজী আব্দুল অদুদ আলফু মিয়া"
ইছাকলস ইউনিয়ন

ইছাকলস ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
উপজেলা হতে যোগাযোগঃ সড়কপথে ৪২ কি.মি.। পূর্বে জালালাবাদ, দক্ষিণে সিলেট সদর উপজেলার জালালাবাদ ইউনিয়ন, পশ্চিমে ছাতক উপজেলা, উত্তরে কোম্পানীগঞ্জ উপজেলার তেলিখাল ইউনিয়ন পরিষদ অবস্থিত।
কোম্পানীগঞ্জ উপজেলা ৩টি ইউনিয়ন পরিষদ নিয়ে সসর্বপ্রথম যাত্রা শুরু করেছিল। পরবর্তীকালে ইউনিয়নটি বেশ বড় হয়ে যাওয়ায় অর্থাৎ জনসংখ্যা যেমন বেশি বাড়ছিল তার সাথে সাথে যাতায়াত করা খুবই কষ্ট সাধ্য হয়ে ওঠেছিল। তারকারণ ছিল মধ্যখানের পিয়াইন নদীটি। তারপর তেলিখাল ইউনিয়নকে ভেঙে ৪ নং ইছাকলস ইউনিয়ন টি গঠিত হয়েছিল।এছাড়া আরও ২ টা ইউনিয়ন গঠিত হয়েছিল ঐ একই সময়ে। সে ২ টি ছিল ৫ নং উত্তর রণিখাই ইউনিয়ন ও ৬ নং দক্ষিণ রণিখাই ইউনিয়ন নিয়ে ৬টি ইউনিয়নে রুপান্তরিত করা হয়। তার অন্যতম একটি  ০৪ নং ইছাকলস ইউনিয়নপরিষদ।
এই ইউনিয়নটি ২০০৭-২০০৮ সালে গঠিত হয়। 
প্রায়-১৯টি গ্রাম। 
শিক্ষার হারঃ ২০.১%।
শিক্ষা প্রতিষ্ঠান
প্রতিষ্ঠানের তালিকা
 *১. পারকুল বাজার।
বর্তমান সদস্যদের তালিকা
বর্তমান চেয়ারম্যান- "আলহাজ মোঃকুটি মিয়া,ইছাকলস গ্রাম"
উত্তর রণিখাই ইউনিয়ন

উত্তর রণিখাই ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
সিলেট সদর উপজেলা থেকে কোম্পানীগঞ্জ উপজেলা ভোলাগঞ্জ দয়ার বাজার রাস্তা হয়ে অত্র ইউনিয়ন। কোম্পানীগঞ্জ উপজেলা হতে নৌকাযোগে নাপিতখাল হয়ে অত্র ইউনিয়ন।
কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে। পরবর্তীতে ভেঙ্গে ৬টি ইউনিয়নে রুপান্তরিত করা হয়। ২০০২ ইং সালে ৩নং রনিখাই ইউনিয়ন কে দুই ভাগ করে দুইটি ইউনিয়নে রূপান্তরিত হয়। ৫নং "উত্তর রনিখাই ইউনিয়ন" সাবেক হিসাবে এবং ৬নং দক্ষিণ রনিখাই ইউনিয়নকে নতুন ইউপি হিসাবে গেজেট প্রাপ্ত হয়।
গ্রামের_সংখ্যা=২২টি।
আয়তন- ১০৭৩৬ একর। জনসংখ্যা- পুরুষ- ৭৬৯১ জন, মহিলা ৭২৪৯ জন।
শিক্ষার হার- ১৬.৫৪%।
শিক্ষা প্রতিষ্ঠান
উৎমা ছড়া
তুরুং ছড়া
কুলি ছড়া
মোঃ ফয়জুর রহমান
বর্তমান চেয়ারম্যান-
দক্ষিণ রণিখাই ইউনিয়ন

দক্ষিণ রণিখাই ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলা থেকে দক্ষিণ রনিখাই ইউনিয়নের দূরত্ব ৮.০০ কি:মি।
কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে। পরবর্তীতে ভেঙ্গে ৬টি ইউনিয়নে রুপান্তরিত করা হয়। ২০০২ ইং সালে ৩নং রনিখাই ইউনিয়ন কে দুই ভাগ করে দুইটি ইউনিয়নে রূপান্তরিত হয়। ৫নং উত্তর রনিখাই ইউনিয়ন সাবেক হিসাবে এবং ৬নং "দক্ষিণ রনিখাই ইউনিয়নকে" নতুন ইউপি হিসাবে গেজেট প্রাপ্ত হয়। ২০০৩ সালে প্রথম নির্বাচন হয়। নির্বাচনে চেয়ারম্যান হিসাবে জয়লাব করেন এম এ হান্নান। পরবর্তী নির্বাচনেও তিনি আবার জয়লাভ করে বর্তমান সময় পর্যন্ত উক্ত ইউনিয়ন চেয়ারম্যান হিসেবে দায়িত্ব পালন করছেন। 
গ্রাম সংখ্যা- ৩০টি। ৯টি ওয়ার্ড নিয়ে দক্ষিণ রনিখাই ইউনিয়ন।
আয়তন- ১৪৫৮৪ একর। জনসংখ্যা- পুরুষ- ৮১১৭ জন, নারী- ৭১০৮ জন।
শিক্ষার হার- ১৯.৪১ %।
শিক্ষা প্রতিষ্ঠান
বর্তমান চেয়ারম্যান- "এম এ হান্নান"
বাংলাদেশ সুইমিং ফেডারেশন

বাংলাদেশ সুইমিং ফেডারেশন (সংক্ষেপে বিএসএফ) ঘরোয়া এবং আন্তর্জাতিক পর্যায়ে সাঁতার প্রতিযোগিতার আয়োজনকারী সংগঠন। ঢাকা এ সংগঠনের রয়েছে একটি আন্তর্জাতিক মানের সুইমিন কমপ্লেক্স। ১৯৮৭ সালে ৮ জন সাঁতার প্রশিক্ষণার্থী ও ১জন কোচ নিয়ে বিকেএসপিতে সাঁতার বিভাগের কার্যক্রম শুরু হয়। এ সংগঠনটি বাংলাদেশে সাঁতারের মানোন্নয়ন, দেশের সুইমিং পুলগুলোর পৃষ্ঠপোষকতা ও পরিচালনায় ভূমিক রাখে। এছাড়া জাতীয় সাঁতার দলের পৃষ্ঠপোষকতায় এ ফেডারেশন দায়বদ্ধ।
১৯৮৭ সালে ৮ জন সাঁতার প্রশিক্ষণার্থী ও ১জন কোচ নিয়ে বিকেএসপিতে সাঁতার বিভাগের কার্যক্রম শুরু হয়। ফেডারেশনের বিভিন্ন বিষয়শ্রেণীতে ৯ জন কোচ নিয়োজিত আছেন। ০১ জানুয়ারি ২০১৯ তারিখের তথ্য অনুযায়ী সুইমিং ফেডারেশনের ঢাকা বিকেএসপিতে ২৪ জন ছেলে সাঁতারু ও ২৬ জন নারী সাঁতারু এবং আঞ্চলিক প্রশিক্ষণ কেন্দ্র দিনাজপুরে ২৪ জন ছেলে সাঁতারু প্রশিক্ষণার্থী হিসেবে রয়েছে। প্রশিক্ষণের জন্য ঢাকা বিকেএসপিতে একটি ৫০মিটার ও একটি ২৫মিটার সুইমিং পুল ও ডাইভিং পুল রয়েছে। এছাড়া আঞ্চলিক প্রশিক্ষণ কেন্দ্র হিসেবে দিনাজপুরে ৫০ মিটারের একটি সুইমিং পুল রয়েছে। বিএসএফের তত্ত্ববধানে ২৯ জন প্রশিক্ষণার্থী আন্তর্জাতিক সাঁতার প্রতিযোগিতায় এবং ৪৭ জন প্রশিক্ষণার্থী বিভিন্ন জাতীয় প্রতিযোগিতায় অংশগ্রহণ করে পদক অর্জন করেছে।
দৈনিক জালালাবাদ

দৈনিক জালালাবাদ একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। সংবাদপত্রটি ১৯৯৩ সালে প্রথম প্রকাশিত হয়। সংবাদপত্রটি সিলেটের প্রথম সারির দৈনিক পত্রিকা।
দৈনিক জালালাবাদ 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। পত্রিকাটির মালিক জালালাবাদ সিন্ডিকেট লিঃ। সম্পাদক মুকতাবিস উন নূর।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০ জুন ২০১৮ তারিখের হিসেব অনুযায়ী, দৈনিক জালালাবাদের প্রচলন সংখ্যা ১৫,৫৩০ কপি যা সিলেট থেকে প্রকাশিত দৈনিক সমূহের মধ্যে চতুর্থ।
১৯৯১ সালে সাপ্তাহিক জালালাবাদ হিসেবে প্রকাশনা শুরু হয়। ১৯৯৩ সালে দৈনিক জালালাবাদ হিসেবে রূপান্তর হয়।
দৈনিক জালালাবাদে নিয়মিত আয়োজন সমূহের মধ্যে রয়েছে:
শহীদ শুক্কুর স্টেডিয়াম

শহীদ শুক্কুর স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি রাঙ্গামাটি জেলার রাঙ্গামাটি পৌরসভায় রিজার্ভ বাজারে প্রধান সড়কের পাশে রাঙ্গামাটি পার্কের দক্ষিণে, কেন্দ্রীয় শহীদ মিনারের পশ্চিমে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত। রাঙ্গামাটি জেলার দুইটি স্টেডিয়ামের মধ্যে এটি পুরাতন, তাই রাঙ্গামাটি পুরাতন স্টেডিয়াম নামে পরিচিত। এই স্থানে জেলার পুরোনো কোর্ট ভবন ছিল, তাই স্টেডিয়ামটি পুরোনো কোর্ট বিল্ডিং মাঠ নামেও পরিচিত। জেলার অপর স্টেডিয়ামটি পরবর্তীতে নির্মিত চিং হ্লা মং চৌধুরী মারি স্টেডিয়াম। মারি স্টেডিয়াম নির্মাণের পূর্বে এই স্টেডিয়ামটি ছিল বাংলাদেশের জাতীয় দিবস সমূহের বিভিন্ন কর্মসূচি, কুচকাওয়াজ ও রাঙ্গামাটি জেলা ভিত্তিক খেলাধুলা প্রতিযোগিতা ও লিগ আয়োজনের কেন্দ্রীয় স্থান। নতুন মারি স্টেডিয়াম নির্মাণ এবং উন্নয়ন ব্যয় বরাদ্দ না থাকায় ভেন্যুটিতে অদ্যাবধি পূর্ণাঙ্গ গ্যালারি তৈরি হয়নি, তাই স্টেডিয়ামটি অদ্যাবধি অসম্পূর্ণ অবস্থায় রয়েছ। নতুন স্টেডিয়ামের পাশাপাশি এই ভেন্যুতেও স্থানীয় ও জেলা পর্যায়ের ফুটবল, ক্রিকেট, বাংলাদেশের ঐতিহ্যবাহী বলি খেলা, বর্ষ বরণ এবং বিভিন্ন মেলা অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধানে রয়েছে।
স্টেডিয়ামের মাঠটির সাথে বাংলাদেশের স্বাধীনতা যুদ্ধের স্মৃতি জড়িত। রাঙ্গামাটি জেলা পাকিস্তানি হানাদার বাহিনীর দখল মুক্ত হয় ১৯৭১ সালের ১৭ ডিসেম্বর। বিজয়ের এক দিন পর রাঙ্গামাটিতে আনুষ্ঠানিকভাবে উত্তোলন করা হয় স্বাধীন বাংলাদেশের পতাকা। মিত্র বাহিনীর পূর্বাঞ্চল কমান্ডের অধিনায়ক জেনারেল সুজন সিং ও শেখ ফজলুল হক মনি হেলিকপ্টারযোগে ১৭ ডিসেম্বর, ১৯৭১-এ রিজার্ভ বাজার এলাকার তৎকালীন পুরোনো কোর্ট বিল্ডিং বর্তমান শহীদ শুক্কুর স্টেডিয়াম মাঠে অবতরণ পূর্বক স্বাধীন বাংলাদেশের পতাকা উত্তোলন করেছিলেন। জাতীয় ক্রীড়া পরিষদ কর্তৃক ০৫ ডিসেম্বর, ২০১২ তারিখে রাঙ্গামাটি জেলার প্রখ্যাত মুক্তিযোদ্ধা শহীদ আব্দুস শুক্কুর-এর নামে এই স্টেডিয়ামের নাম পরিবর্তন করে 'শহীদ শুক্কুর স্টেডিয়াম' রাখা হয়।
২০১১ সালে পার্বত্য চট্টগ্রাম উন্নয়ন বোর্ডের উদ্যোগে ২৩ লক্ষ টাকা ব্যয়ে এই ভেন্যুর মাঠে মাটি ভরাট, নতুন ঘাস রোপণ, সীমানা প্রাচীর ও পয়ঃনিষ্কাশন ব্যবস্থা সংস্কার করা হয়েছিল।
রক্ষণাবেক্ষণ না করায় স্টেডিয়ামের মাঠটি খেলার অনুপযোগী হয়ে পড়ার আশঙ্কা রয়েছে।
এই স্টেডিয়ামটি জনসভার জন্য ব্যবহার হয়।
রাঙ্গামাটি জেলার খেলাধুলা ও বিনোদন
২০১৯–২০ ভারত ক্রিকেট দলের নিউজিল্যান্ড সফর

ভারত ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং পাঁচটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা জানুয়ারি থেকে মার্চ ২০২০-এ অনুষ্ঠিত হয়। টেস্ট সিরিজটিকে নতুন আকারে শুরু হতে যাওয়া ২০১৯-২১ আইসিসি বিশ্ব টেস্ট চ্যাম্পিয়নশীপ এর অংশ হিসাবে গণ্য করা হবে। জুন ২০১৯ এ নিউজিল্যান্ড ক্রিকেট সফর সূচীর তালিকা নিশ্চিত করে।
ভারত প্রথম তিনটি টি২০আই ম্যাচে জয় নিয়ে সিরিজে অপ্রতিরোধ্য লীড নেয়। তৃতীয় টি২০আই ম্যাচে উভয় দল ২০ ওভারে ১৭৯ রান সংগ্রহ করলে, সুপার ওভার-এর মাধ্যমে ফলাফল নির্ধারিত হয় এবং ভারত জয় পায়। এর ফলে নিউজিল্যান্ডের বিপরীতে ভারত প্রথম টি২০আই সিরিজ জিতে। চতুর্থ টি২০আই ম্যাচে কাধের ইনজুরির কারণে কেন উইলিয়ামসন দল থেকে বাদ পড়ে যায়, তার জায়গায় অধিনায়ক হিসাবে টিম সাউদি নির্বাচিত হন। চতুর্থ টি২০আই ম্যাচটিও টাই হয়, যেখানে ভারত আবারো সুপার ওভারে ম্যাচ জিতে নেয়। চূড়ান্ত ও পঞ্চম টি২০আই ম্যাচে ভারত জয় পেলে ৫-০তে সিরিজে জয় পায়, এবং ৫ ম্যাচের দ্বি-পক্ষীয় টি২০ সিরিজে আরো একটি নাম নিউজিল্যান্ড হোয়াইটওয়াশ এর তালিকায় যুক্ত হয়। উইলিয়ামসনের ইনজুরির কারণে প্রথম দুটি ওডিআই থেকেও বাদ পড়তে হয়, এবং টম ল্যাথামকে অধিনায়ক ঘোষণা করা হয়।
নিউজিল্যান্ড প্রথম দুটি ওডিআই-এ জয় পেলে সিরিজে অপ্রতিরোধ্য জয়ের লীড পায়। তৃতীয় ওডিআই ম্যাচটি নিউজিল্যান্ড ৫ উইকেটে জয় পায় এবং ৩-০তে সিরিজ জিতে নেয়। ফলে তিন বা তার বেশি ওডিআই ম্যাচে ভারতের বিপরীতে নিউজিল্যান্ডের প্রথম ক্লীন জয় হাতে আসে এর ফলে ১৯৮৯ সালের মার্চে ওয়েস্ট ইন্ডিজের সাথে পরাজয়ের পর প্রথমবারের মতো ভারত ওডিআই সিরিজে হোয়াইটওয়াশ এর শিকার হয়।
সফর চলাকালী সময়ে নিউজিল্যান্ডের রস টেলর আন্তর্জাতিক ক্রিকেটের সকল সংস্করণে ১০০ ম্যাচ খেলা প্রথম ক্রিকেটারের রেকর্ড করেন। নিউজিল্যান্ড প্রথম টেস্ট ম্যাচে ১০ উইকেটে জিতে টেস্ট ক্রিকেটে তাদের ১০০তম জয়ের রেকর্ডটি তৈরি করে। নিউজিল্যান্ড দ্বিতীয় টেস্ট ম্যাচটি ৭ উইকেটে জয় পেলে, ২-০তে সিরিজ জিতে নেয়, এবং টেস্ট ম্যাচে দেশের মাঠিতে অপরাজেয় থাকার রেকর্ডটিকে ১৩তম ম্যাচ পর্যন্ত বহাল রাখে। বিরাট কোহলির নেতৃত্বে কোন টেস্ট সিরিজে ভারত প্রথম বারের মতো হোয়াইটওয়াশ এর শিকার হয়।
প্রথাগত অ্যানিমেশন

ট্র্যাডিশনাল এনিমেশন , ক্লাসিক্যাল এনিমেশন বা সেল (সেলুলয়েড) এনিমেশন অথবা হাতে আঁকা এনিমেশন নামে  পরিচিত। এটি মূলত একটি এনিমেশন পদ্ধতি যেখানে এনিমেশনের প্রতিটি ফ্রেম হাতে কলমে আঁকানো হয়। কম্পিউটার এনিমেশন পদ্ধতির আবির্ভাবের পূর্বে সিনেমা শিল্পের এনিমেশন তৈরীর অন্যতম প্রধান পদ্ধতি ছিল ট্র্যাডিশনাল এনিমেশন বা সেল (সেলুলয়েড) এনিমেশন। এই পদ্ধতিতে এনিমেশন ভিডিও তৈরি করা অনেক সময় সাপেক্ষ এবং ব্যয়বহুল। প্রযুক্তির বিবর্তনে এখন বর্তমান সময়ে ট্র্যাডিশনাল এনিমেশন তৈরিতে কম্পিউটার ব্যবহার করা এবং পেন্সিল বা কলমের পরিবর্তে ব্যবহার করা করা হয় গ্রাফিক ট্যাবলেট বা ড্রয়িং ট্যাবলেট।
জাকারিয়া জ্যানসেন

জাকারিয়া জ্যানসেন (, Zacharias Janssen বা Sacharias Jansen) (১৫৮৫ – pre-1632) সর্বপ্রথম আবিষ্কৃত আলোক দূরবীক্ষণ যন্ত্রের আবিষ্কারকদের মধ্যে অন্যতম ডাচ উপনেত্রকর ।
প্রায়শই তাকে যৌগিক অণুবীক্ষণযন্ত্রেরও উদ্ভাবক মনে করা হয়। অণুবীক্ষণযন্ত্র ও দূরবীক্ষণযন্ত্রের উৎপত্তির উৎস প্রায় সমরূপ হওয়ায় বিতর্কটি আরো প্রবল হয়।
দ্বিতীয় বিশ্বযুদ্ধের আগে ব্যাপক অনুসন্ধানের ভিত্তিতে জ্যানসনের জীবনীর কিছু গুরুত্বপূর্ণ দিক নথিভুক্ত করা হয়েছিল। ১৯৪০ সালের ১৭ই মে নেদারল্যান্ডসে নাৎসি বাহিনীর আক্রমণকালে মিডেলবার্গে বোমা হামলার ফলে মিডেলবার্গ সংগ্রহশালার অনেক সংগ্রহ ধ্বংস হয়ে গিয়েছিল।
জহির উদ্দিন পিয়ার

জহির উদ্দিন পিয়ার হলেন একজন বাংলাদেশী চলচ্চিত্র অভিনেতা। তিনি ২০০৩ সালের "চন্দ্রগ্রহণ" চলচ্চিত্রে খলচরিত্রে অভিনয়ের সুবাদে শ্রেষ্ঠ খলচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।
শাহ মাদার

কুতুব-ই-জাহান,হযরত সৈয়দ বদিউদ্দিন আহমেদ জিন্দা শাহ মাদার (৮৫৭ - ১৪৩৪) 
ছিলেন প্রখ্যাত আধ্যাতিক সুফি সাধক যিনি মাদারিয়া তরিকা প্রতিষ্ঠা করেছিলেন। তিনি কুতুব-উল-মাদার নামেও পরিচিত।
তার জন্মস্থান আরবজাহানের পার্শবর্তী তৎকালিন শাম রাজ্যের (বর্তমানে সিরিয়া) হলব নামক স্থানে ২৪২ হিজরি সনে শাওয়াল মাসের ১ তারিখে সম্ভ্রান্ত সৈয়দ পরিবারে জন্মগ্রহণ করেন। তার পিতার নাম সৈয়দ কুদওয়াতউদ্দীন আলী আল-হাল্বী ও তার মা ছিলেন সৈয়দা ফাতিমা সানিয়া। তার পিতা ইমাম হোসেন এর বংশধর এবং তার মা ইমাম হাসান এর বংশধর, সে হিসেবে তিনি আল-হাসানি-ওয়াল-হোসাইনি।
বায়াজীদ তায়ফুর আল-বোস্তামি ছিলেন তার পির বা আধ্যাত্মিক শিক্ষক ।
মদিনায় এক তীর্থযাত্রা শেষে তিনি ইসলামী মতবাদ প্রচারের উদ্দেশ্যে ভারত গমন করেন। এখানে তিনি মাদারিয়া তরিকা প্রতিষ্ঠা করেন।
তার প্রধান খলিফা
ভারতের উত্তর প্রদেশ রাজ্যের কানপুর শহরের কাছে মকানপুরে তার মাজার শরীফ অবস্থিত।
বিশ্বের বিভিন্ন স্থানে শাহ মাদার এর সম্মানে তার নামে বিভিন্ন প্রতিষ্ঠান, স্থাপনা, সড়ক, গ্রাম, জেলা, অঞ্চলের নাম করন হয়েছে। এর মধ্যে -
মাদারিপুর জেলা, বাংলাদেশ
মাদারটেক, ৪নং ওয়ার্ড, ঢাকা দক্ষিণ সিটি কর্পোরেশন, সবুজবাগ থানা, ঢাকা, বাংলাদেশ
মাদারগঞ্জ উপজেলা, জামালপুর জেলা, বাংলাদেশ 
পূর্ব মাদারবাড়ী ওয়ার্ড, পশ্চিম মাদারবাড়ী ওয়ার্ড, চট্টগ্রাম, বাংলাদেশ
দক্ষিণ মাদার্শা ইউনিয়ন, উত্তর মাদার্শা ইউনিয়ন, চট্টগ্রাম জেলা, বাংলাদেশ
মাদার্শা ইউনিয়ন, সাতকানিয়া উপজেলার, চট্টগ্রাম জেলা, বাংলাদেশ
মাদারবুনিয়া ইউনিয়ন, পটুয়াখালী জেলা, বাংলাদেশ
মাদারগাঙ নদী, সাতক্ষীরা জেলা, বাংলাদেশ
মাদারির দরগাহ, রাজশাহী, বাংলাদেশ
মাদারিহাট-বীরপাড়া সমষ্টি উন্নয়ন ব্লক, পশ্চিমবঙ্গ, ভারত
মাদ্রাসায়ে মাদার-ই-শাহ (শাহ মাদার ধর্মতত্বীয় মাহাবিদ্যালয়), এসফাহন, ইরান 
ঝিলাম জেলা, পাঞ্জাব, পাকিস্তান - মৌজা জিন্দা শাহমাদার, জিন্দা শাহমাদার সড়ক, সরকারি বালিকা প্রাথমিক বিদ্যালয় জিন্দা শাহ মাদার,
সিরাহা জেলা, সগরমাথা অঞ্চল, নেপাল - মাদার গ্রাম উন্নয়ন সমিতি (নেপাল)
হাওড়া জেলা, পশ্চিমবঙ্গ, ভারত - ঐতিহ্যবাহী মাদার শাহ বাবার মেলা
মাদার গান ইত্যাদি।
৫৫ ক্যানক্রি ই

৫৫ ক্যানক্রি ই বা জ্যানসেন () হলো সূর্যের মতো তারা ৫৫ ক্যানক্রিকে কেন্দ্র করে প্রদক্ষিণরত একটি বহির্গ্রহ। পৃথিবীর তুলনায় এর ভর ৮.৬৩ গুণ এবং ব্যাস প্রায় দ্বিগুন বেশি। নিজ কক্ষপথে একবার আবর্তনে ১৪ ঘণ্টারও কম সময় লাগে। ২০০৪ সালের ৩০ আগস্ট আবিষ্কৃত হয় ৫৫ ক্যানক্রি ই। ২০১০ সালের পর্যবেক্ষণ এবং পুনর্বিবেচনা পর্যন্ত মনে করা হতো যে জ্যানসেন তার কক্ষপথে পূর্ণ আবর্তন করতে প্রায় ২.৮ দিন সময় নেয়। ২০১২ সালের অক্টোবরে ঘোষণা করা হয় যে এটি একটি কার্বন গ্রহও হতে পারে।
২০১৬ সালে মহাকাশ গবেষণা সংস্থা নাসার হাবল স্পেস টেলিস্কোপ-এর সাহায্যে জ্যানসেনের আবহাওয়ায় হাইড্রোজেন ও হিলিয়ামের সন্ধান পাওয়া গেছে (হাইড্রোজেন সায়ানাইড শনাক্ত করা হয়েছে বলেও উল্লেখ করা হয়), কিন্তু কোন জলীয়বাষ্প পাওয়া যায়নি বলে ঘোষণা করা হয়। এটিই ছিল প্রথমবারের মত কোন সুপার-আর্থ এক্সপ্ল্যানেটের বায়ুমণ্ডল সফলভাবে বিশ্লেষণ প্রক্রিয়া।